Réka jó teljesítményére felfigyeltek az A-válogatottnál is, így Ausztria ellen bemutatkozhatott 2005. szeptember 24-én a 2007-es női labdarúgó-világbajnokság selejtezőinek keretein belül a kezdőcsapat tagjaként. A debütálás nem sikerült túl fényesre, mivel 3–0-ra kapott ki otthon a nemzeti csapat. További vb-selejtezőkön is szerepet kapott, az Anglia ellen 13–0-ra, a Franciaországtól 2–0-ra, a Hollandia ellen 5–0-ra és a Hollandoktól 4–0-ra elszenvedett vereségek alkalmával egyaránt játszott. Az ezeket követő három vb-selejtezőn nem kapott játéklehetőséget, Anglia ellen még kerettag sem volt, végül az utolsó, Hollandia elleni találkozón visszatért a válogatottba csereként.